Nettet+og+pressen


 * PRESS OG NETTPRESSE**
 * //Et blikk på nettjournalistikkens mangfoldighet//**

Mediene beskriver samfunnet – de har //monopol// på å beskrive samfunnet offentlig og løpende, fra dag til dag, time til time. Og det stiller seg ikke annerledes om nyhetene flyttes over på Internett. Makten til å beskrive består, styrkes og får nye uttrykk. Altså: Nettet endrer beskrivelsene av samfunnet. På nettet som ellers blir det historier om dilemmaer. Problemfeltene drøftes under fem overskrifter: Portvaktjournalistikk, turbojournalistikk, markedsjournalistikk, kopijournalistikk, moduljournalistikk.

Den såkalte portvaktteorien (Gate-keeping theory) påpeker den makt enkeltindivider har til å sile ut informasjon på vegne av andre. Portvakten valgte ut et begrenset antall nyheter som han tok for å være sanne og passende for publikum. Noe av det sentrale i journalistens etos ligger nettopp her: å vurdere hva folk bør vite. Det hevdes nå at denne sentrale ingrediensen i definisjonen av journalistikk trues av de nye mediene. I dag offentliggjør en avis bare en meget liten andel av de meldingene som kommer inn, og radio/TV må begrense stoffet enda mer. Nettet er i prinsippet ikke rammet av denne begrensningen, men rommer langt mer informasjon enn noe menneske kan registrere. Knappheten er overvunnet - eller rettere, den er overført til leseren som nå må håndtere en voksende knapphet på //tid.// At portvaktens maktposisjon har fått noen skudd i baugen, viser de mange tilfellene der kildene bruker nettet til å ytre seg direkte til publikum. Et eksempel:
 * Portvaktjournalistikk**

I oktober 1999 arbeidet ABC News i USA med et kristisk program om selskapet Metabolife, som produserte slankepiller. ABC News undersøkte angklager om at pillen kunne gi alvorlige bivirkninger. Bl.a. foretok ABC et langt intervju med sjefen for selskapet. Men før programmet kom på lufta, offentliggjorde selskapet selv hele intervjuet uredigert(som de selv hadde tatt opp) på sine websider sammen med mye annen informasjon om selskapet og slankemiddelet. Selskapet mener at denne offensive strategien gjorde at ABCs program ble mer balansert enn det ellers ville blitt, noe ABC selvsagt benekter(Grossman 2000). Man kan se på selskapets strategi som en slu kampanje for å slå tilbake medienes kritiske blikk. Samtidig er det selskapets soleklare rett å benytte de medier de rår over til å forsvare seg. Eksemplet viser at nettet ikke er forbeholdt de selverklærte mediene og journalistene, men alle parter som er sosialt og økonomisk sterke nok til å tildele seg selv oppmerksomhet.

Så om journalistikk er å være først med nyheten, tapte journalistikken i denne saken. Men journalistikk er også å produsere meningsfull informasjon ut av en eller annen råvare (helst flere), i form av kilder. Journalistikken går ikke til grunne selv om folk kan skaffe seg vital informasjon på egen hånd. Tvert imot vokser behovet for kontekstualisering.

Ord å forklare: //Monopol//